Па традыцыі гульня пачалася з візітоўкі. Сёлета яе прысвяцілі “Снегавікам”. Канкурсанты расказалі пра сябе ў вершах і песнях, відэароліках і інсцэніроўках. Трэба адзначыць асаблівую стараннасць “Каровушак”, “Пульсу” і “Максімуму”, прадстаўнікі якіх падрыхтавалі вельмі ўдалыя жарты, звязаныя з прафесіямі сельскай гаспадаркі, педагогікі, медыцыны. Даволі складаная задача стаяла перад журы на чале з намесні-кам старшыні райвыканкама Анатолем Захаркевічам. Сачыўшы за зместам выступленняў, раскрыццём тэмы, арыгінальнасцю нумароў і рэгламентам, суддзі так і не выявілі яўнага фаварыта – сумы балаў адрозніваліся нязначна. Гумарыстычны біятлон “Усё могуць дзівакі” дапамог “Максімуму” крыху выйсці наперад. Аднак утрымаць лідарскія пазіцыі настаўнікі не змаглі: ім літаральна ў патыліцу “дыхалі” сапернікі.